शोधकर्ताओं का कहना है कि यह नई खोज सौर ताप से बिजली बनाने की दिशा में एक महत्त्वपूर्ण कदम साबित हो सकता है जो जीवाश्म ईंधनों से बनने वाली बिजली में आने वाली लागत से सीधा मुकाबला करेगा, यानी इससे प्राप्‍त बिजली ज्यादा किफायती होगी। अमेरिका के पुरड्यू विश्वविद्यालय के प्राध्यापक केनेथ सैंडहेज ने कहा, ‘बैटरी के जरिए ऊर्जा संरक्षित करने की तुलना में ताप के रूप में सौर ऊर्जा को संरक्षित करना पहले से ही सस्ता है, इसलिए अब अगला कदम सौर ताप से बिजली पैदा करने में आने वाले खर्च को और कम करना है। इसका एक फायदा और होगा कि इससे ग्रीनहाउस गैस उत्सर्जन शून्य होगा।’